## Educació ha cobert des de l’inici de curs el 100 % de les vacants i reduccions de jornada dels docents de la Comunitat Valenciana

*** A més, s’han cobert prop del 80 % de les baixes en centres educatius i les restants estaran cobertes en les pròximes setmanes
* El director general de Personal Docent destaca que la situació d’este curs “és idèntica a la d’anys anteriors, així ho demostren les dades. No hi ha cap singularitat que justifique una protesta”**

El director general de Personal Docent, Pablo Ortega, ha assenyalat que la Conselleria d’Educació, Cultura, Universitats i Ocupació ha cobert en estes primeres setmanes de curs 2025-2026 “el 100 % de les vacants a temps complet dels docents de la Comunitat Valenciana, així com les vacants a temps parcial i totes les reduccions de jornada”.

Així mateix, el director general ha assenyalat que en este temps s’han cobert també “prop del 80 % de baixes de docents dels centres educatius”. “És una situació que ocorre tots els anys a principi de curs, des de fa moltíssims anys, perquè el sistema és dinàmic. La previsió és que en les pròximes setmanes estiguen cobertes del tot. Cal tindre en compte que per a cobrir les baixes cal seguir uns criteris que servisquen per a comprovar la duració i poder procedir a la substitució”, ha explicat.

“Comprovem el diagnòstic d’estes baixes per a donar prioritat a les que són de més llarga duració i més antigues, amb l’objectiu de garantir l’estabilitat dels docents valencians”, ha afegit Pablo Ortega.

El director general de Personal Docent ha insistit que el sistema educatiu valencià “és molt dinàmic, ja que durant tot l’any hi ha matrícula sobrevinguda, gent que arriba de fora a la qual integrem. En dos setmanes de curs hem obert ja 100 noves unitats en centres d’Infantil i Primària, la qual cosa equivaldria aproximadament l’obertura de huit col·legis nous amb la seua dotació de personal completa”.

Finalment, Ortega ha incidit en el fet que la situació d’este curs és idèntica a la d’anys anteriors, “no hi ha cap singularitat que justifique una protesta. Hi ha un històric en el qual es pot comprovar que esta és la situació que es dona a principi de curs tots els anys”.

Fecha: 24/09/2025